als_Latn dik_Latn sag_Latn
Zinedine Zidane u shfaq përpara mediave në prag të sfidës së nesërme gjysmëfinale të kupës së botës për klube ndaj Club America (11:00). Ai pajtohet me mendimin e trajnerit rival që bluzat nuk e fitojnë ndeshjen dhe vijoi më pas për të analizuar aktualitetet e skuadrës së tij.
Botërori i klubeve: ”E dimë rëndësinë që ka, është një kompeticion që duam t’a fitojmë. Vijmë këtu të lodhur pas udhëtimit, por tashmë jemi të gatshëm për ndeshjen që na pret nesër.”
Tifozët Japonez: ”Kemi mare shumë dashuri nga ana e tifozëve Japonez. Ndonjëherë jemi shumë larg dhe nuk mund të ndajmë të njëjtën dashuri me këta njerëz. Kemi kaluar tre ditë shumë shumë të bukura me ta.”
Mentaliteti i lojtarëve: ”Rivalin e njohim, nuk kemi nevojë për muaj për t’a analizuar. Në këto tre ditë kemi folur për rivalin dhe nesër do të vazhdojmë me detajet. Jemi të koncentruar për të bërë një ndeshje të mëdha. E kam parë që kanë thënë që ndeshjet nuk t’i fitojnë bluzat dhe unë mendojë njëjtë. Me bluzat nuk fitohet asgjë dhe ne do të tentojmë për të fituar.”
Vështirësia më e madhe e botërorit: ”Më e komplikuara është të mësohemi me udhëtimet e largëta, të rikuperohemi përpara ndeshjeve, etj.. Duhet të adaptohemi ndaj diçkaje krejtësisht të re. Na janë dashur tre ditë, por tashmë jemi gati. Është një kompeticion i ndryshëm nga të tjerët, por është i rëndësishëm. Ajo që duam të bëjmë është ajo që bën gjithmonë Real Madridi, të fitoje gjithçka që na del përpara. Për të shkuar në finale, duhet vetëm të fitojmë këtë ndeshje.”
Sergio Ramos: ”Sergio nuk do të luaje. Ka qenë pak i lodhur nga udhëtimi, edhe pse jo aq shumë, por i kemi dhënë pushim. Ne nuk do të rrezikojmë asgjë, ashtu si zakonisht. Do të shohim nëse do të mund të luaje të Dielën.”
Çfarë ndeshje pritet: ”Do të kemi një ndeshje të vështirë, nuk e di se kush do të ketë topin. Përpara një ndeshje gjithmonë është 50-50. Çdo ndeshje duhet luftuar dhe fituar. E sigurte që do të përballemi me vështirësi, por tashmë jemi mësuar.”
Rivali i mundshëm në finale: ”Ne nuk shikojmë se çfarë ndodhë në ndeshjet tjera. Këtë do e shohim të Premten nëse kalojmë.”
Për La Volpen: ”E njoh si emër, jo personalisht. E di që është një trajner i mirë, me eksperiencë. Ka lojtarë të mirë, me përvojë. E di që futbolli meksikan ka lojtarë të talentuar. Presim për një ndeshje të komplikuar, me lojtarë që mund të na shkaktojnë probleme.”
Rekordi: ”Nuk besoj që e kemi larguar presionin për rekordin e arritur. Kemi shkuar në 35 ndeshje pa humbje, por nëse humbasim në të 36-tën, do të jemi të mallkuar. Kjo ecuri nuk ndryshon. Mund të bëhen 45 apo 50 ndeshje pa humbje, por të rradhës duhet fituar. Nesër duhet të fitojmë për të shkuar në finale, sepse është një kompeticion që duam t’a fitojmë. Do të bëjmë gjithçka që është e mundur për të fituar, presionin e kemi me vete.”
Presioni i të qenit favorit: ”Nuk mendoj për këtë. Ne nuk jemi favoritë. Do të duhet të luajmë një ndeshje kundër një ekipi të kujdesshëm. Do të luajmë ndaj një ekipi shumë të mirë që do të na jape probleme. Ekipit tim do i them që ndeshja nuk do të jetë e fituar deri në minutën e fundit.”
Ekipi titullar: ”Do e shihni nesër, por jemi të përgaditur. Përveç Sergios, që është i lënë jashtë. Ideja është që të luajmë me ekipin më të mirë të mundshëm, përveç Sergios që nuk është i gatshëm për këtë ndeshje. Nëse nuk do të ishte i dëmtuar, ai do të luante.”
Cristiano Ronaldo: ”Motivimi që ai ka është i jashtëzakonshëm. Ai mund të luaje një miqësore dhe atë dëshiron t’a fitoje. Madje edhe ndeshjet e stërvitjes, dëshiron t’i fitoje gjithmonë.”
A është Cristiano lojtari më i mirë i historisë së Real Madridit: ”Nuk është e ekzagjeruar nëse themi këtë. Asnjë lojtarë i Real Madridit nuk do të arrije kurrë atë që ka arritur Cristiano. Unë e besoj këtë. E vërteta është që të bësh diçka që ai bën, është shumë e komplikuar. Dhe unë besoj se ai mund të fitoje një tjetër top të artë.”
Ëndërra e Americas: ”Jemi të mësuar më këtë. Për Cultural Leonesan ishte një ndeshje jete poashtu. Për këtë ne duhet të futemi me koncentrimin e nevojshëm për t’ua evituar këtë iluzion. Është një ndeshje shumë e rëndësishme për American, por poashtu edhe për ne.”
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn